Deg-s i neǧǧaǧa lmal. Ṛuḥ a tafed qqnen deg udaynin sin iɛawdiwen : yiwen a tafeḍ d azeggaɣ, d amuzyin, yezzinqir yakk s igenni, winna isem-is bu waḍu ; wayeḍ a tafed d amerḍiḍ kan akkenni, d ameḍɛafu, a s-tiniḍ qrib ad yemmet : winna isem-is bu lebraq : awiyaɣ-d d bu lebraq... ɣuṛ-k a k-yeɛǧeb wayeḍ . Sakin ur aɣ-d-yettaṭṭaf la d baba la d yemma. Tiziri tella : aggur di tegnawt am yiṭij : abrid ur as-iɛerreq ara. Yaweḍ Seɛdi ɣer wemkan, yaf, akken i as-tenna, axxam-nni deg-s sin iɛewdiwen. lameɛna, akken yufa ucmit-nni ula d addud iɛewweq deg-s, yextir d wayeḍ , yebru-as-d, yawi-t-id.